एनआईए को मिली मालेगांव के तीन आरोपियों की हिरासत  
एनआईए को मालेगांव धमाके के तीन आरोपियों की हिरासत मिल गई। ये तीनों हैं, निलंबित कर्नल पुरोहित, दयानंद पांडे और रमेश उपाध्याय।
नेशनल इन्वेस्टिगेशन एजेंसी यानी एनआईए को 2008 के मालेगांव धमाके के तीन आरोपियों की हिरासत मिल गई है। ये तीनों आरोपी हैं, निलंबित लेफ्टिनेंट कर्नल पुरोहित, दयानंद पांडे और रमेश उपाध्याय।  एनआईए ने महीनेभर पहले अर्जी लेकर इनकी हिरासत की इजाजत मांगी थी। अदालत ने तीनो आरोपियों से 22 जुलाई से 28 जुलाई तक पुछताछ की इजाजत दे दी है। पुरोहित और उनके साथियों को महाराष्ट्र एटीएस ने 2008 के मालेगांव धमाके में गिरफ्तार किया था। धमाके में सात लोगों की मौत हुई थी और अस्सी के करीब घायल हुए थे।